stanford-oval/wikipedia huggingface dataset:
Eyes Open
Listasijoitukset ja myynti

| Lista | Sijoitus | Myynti | Sertifikaatio |
| --- | --- | --- | --- |
| Australian albumilista | 1 | 280 000 | 4 × platina |
| Itävallan albumilista | 3 | 15 000 | Kulta |
| Belgian albumilista | 9 |  | Kulta |
| Kanadan albumilista | 22 | 50 000 | Kulta |
| Alankomaiden albumilista | 6 |  |  |
| Eurooppa | 2 | 2 000000 | Platina |
| Ranskan albumilista | 67 |  |  |
| Saksan albumilista | 17 | 30 000 |  |
| Irlannin albumilista | 1 | 105 000 | 7 × platina |
| Uuden-Seelannin albumilista | 1 | 45 000 | 3 × platina |
| Espanjan albumilista | 27 |  |  |
| Ruotsin albumilista | 16 |  |  |
| Sveitsin albumilista | 15 |  |  |
| Britannian albumilista | 1 | 2 171 018 | 6 × platina |
| Billboard 200 | 27 | 834 573 | Platina |
| Billboard Comprehensive-albumilista | 27 | 834 573 | Platina |
Aiheesta muualla

Billboard - Eyes Open (englanniksi)
allmusic - Eyes Open (englanniksi)
Eega

| Eega / Naan Ee> ఈగ / நான் ஈ |
| --- | --- |
 Elokuvan juliste
Ohjaaja:  S. S. Rajamouli
Käsikirjoittaja:  S. S. Rajamouli Janardhan Maharshi Crazy Mohan (tamil)
Tuottaja:  Sai Korrapati (telugu) Prasad V. Potluri (tamil)
Säveltäjä:  M. M. Keeravani
Kuvaaja:  K. K. Senthil Kumar
Leikkaaja:  Kotagiri Venkateswara Rao
Lavastaja:  R. Ravindar
Pääosat:  Nani Sudeep Samantha
Valmistustiedot
Valmistusmaa:   Intia
Tuotantoyhtiö:  Vaaraahi Chalana Chitram (telugu) PVP Cinema (tamil) Suresh Productions
Levittäjä:  Netflix
Ensi-ilta:   6. heinäkuuta 2012  29. heinäkuuta 2012
Kesto:  134 minuuttia
Alkuperäiskieli:  telugu/tamil
Budjetti:  300 000 000 INR
Aiheesta muualla
Virallinen sivusto
IMDb 
AllMovie
Infobox OKVirheellinen NIMI-arvo: 
Eega tai Naan Ee (teluguksi ఈగ, tamiliksi நான் ஈ, suomeksi ”Kärpänen”) on vuonna 2012 ilmestynyt S. S. Rajamoulin ohjaama intialainen elokuva, joka kuvattiin erikseen sekä telugun että tamilin kielillä. Elokuvan pääosarooleja näyttelevät Nani, Sudeep ja Samantha. Eega voitti kaksi Kansallista elokuvapalkintoa ja viisi Filmfare Awards South -palkintoa.
Elokuvan malajalaminkielinen dubbaus Eecha julkaistiin samaan aikaan alkuperäiskielisten versioiden kanssa. Hindiksi dubattu versio Makkhi ilmestyi 12. lokakuuta 2012.
Juoni

Nani (Nani) on rakastunut Binduun (Samantha), mutta tämän suosiosta kilpailee myös ilkeähkö Sudeep-niminen mies (Sudeep). Bindun rakastajat rupeavat riitelemään, ja lopulta Sudeep surmaa Nanin. Nani kuitenkin jälleensyntyy kärpäsen hahmossa ja ottaa elämäntehtäväkseen kostaa Sudeepille tämän aiheuttamat vääryydet.
Rooleissa

| 0 | 1 | 2 |
| --- | --- | --- |
|   Nani   | … |   Nani   |
|   Sudeep   | … |   Sudeep   |
|   Samantha   | … |   Bindu   |
|   Devadarshini Chetan   | … |   Bindun käly   |
|   Hamsa Nandini   | … |   Kala   |
|   Thagubothu Ramesh   | … |   Rosvo (teluguversiossa)   |
|   Santhanam   | … |   Rosvo (tamiliversiossa)   |
|   Crazy Mohan   | … |     |
|   Devadarshini   | … |     |
|   Adithya   | … |     |
|   Abhiram   | … |     |
|   Srinivas Reddy   | … |     |
|   S. S. Rajamouli   | … |   erikoisesiintyminen   |
|   Rajinikanth   | … |   erikoisesiintyminen (arkistomateriaali)   |
Tuotanto

Elokuvan tuotanto aloitettiin vuonna 2010, kun Rajamouli oli saanut edellisen elokuvansa Maryada Ramannan valmiiksi. Elokuvaa varten budjetoitiin 300 miljoonaa rupiaa, josta merkittävä osa käytettiin erikoistehosteisiin. Rajamouli valitsi tuotantotiimiin useita henkilöitä, jotka olivat olleet hänen kanssaan tekemässä hänen edellisiä menestyselokuviaan, kuten Yamadonga ja Magadheera.
Alun perin elokuvaa suunniteltiin julkaistavaksi huhtikuussa 2012, mutta erikoistehosteiden hidas valmistuminen viivytti ilmestymistä. Tämän jälkeen elokuvalle ilmoitettiin pariin otteeseen uusi julkaisupäivämäärä, mutta erikoistehostetyötä ei ehditty saada valmiiksi. Elokuva ilmestyi lopulta 6. heinäkuuta 2012.
Elokuvan jakeluoikeudet on myyty 340 miljoonalla rupialla.
Vastaanotto

Pelkästään ensi-iltapäivänään elokuva keräsi historiallisen 170 miljoonan rupian tuoton.
Eega oli ehdolla Intian ehdokkaaksi Oscar-gaalan 2013 parhaan vieraskielisen elokuvan kategoriaan. Intian ehdokkaaksi kuitenkin valittiin Barfi!, joka ei lopulta selviytynyt kansainvälisistä esikarsinnoista palkintogaalaan asti.
Eega esitettiin Cannesin elokuvajuhlilla 20. toukokuuta 2013. Kesäkuussa 2013 elokuvaa esitettiin Shanghain kansainvälisillä elokuvafestivaaleilla nimellä ”Kungfukärpänen”, ja elokuvasta on suunnitteilla julkaista myös kiinankielinen versio.
Vastaanotto > Palkinnot

Eega voitti kaksi Kansallista elokuvapalkintoa: vuoden paras telugunkielinen elokuva ja vuoden parhaat erikoistehosteet. Eegalle myönnettiin myös vuoden 2012 viihdyttävimmän telugunkielisen elokuvan Shri B. Nagi Reddi -palkinto. Tamilinkielisten elokuvien Vijay Awards -palkintogaalassa Naan Ee voitti kaksi palkintoa: Sudeep valittiin vuoden parhaaksi konnaksi ja Kotagiri Venkateswara Rao parhaaksi leikkaajaksi.
Filmfare Awards South 2012 -gaalassa Eega sai telugunkielisessä kategoriassa viisi palkintoa, joka oli enemmän kuin mikään muu elokuva sai sinä vuonna. Palkinnot olivat paras elokuva, paras ohjaus (S. S. Rajamouli), paras naispääosa (Samantha), paras miessivuosa (Sudeep) ja parhaat erikoistehosteet.
Vuoden 2013 Toronto After Dark -elokuvafestivaaleilla Eega voitti yhdeksän palkintoa, mikä oli festivaalin palkintoennätys.
Musiikki

Elokuvan telugunkielisen soundtrackin julkaisutilaisuus pidettiin Hyderabadissa 30. maaliskuuta 2012. Tamilinkielinen soundtrack julkaistiin 1. huhtikuuta 2012. Kappaleet on säveltänyt M. M. Keeravani. Telugunkielisen soundtrackin on tuottanut Vel Records ja tamilinkielisen Saregama.
Musiikki > Telugunkielinen versio

Kaikki sävellykset M. M. Keeravani.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Esittäjät | Kesto |  |  |  |  |  |
| 1. | Sound of Vel |  |  | 00.29 |  |  |  |  |  |
| 2. | Nene Nani Ne | M. M. Keeravani | Deepu, Sahiti | 04.13 |  |  |  |  |  |
| 3. | Ga Ee Ga Ee Ga Ee | Ramajogayya Sastry | Deepu, Rahul Sipligunj, Sravana Bhargavi, Chaitra | 04.47 |  |  |  |  |  |
| 4. | Konchem Konchem | Anantha Sreeram | Vijay Prakash | 04.06 |  |  |  |  |  |
| 5. | Lava Lava | Chaitanya Prasad | Anuj Gurwara, Shivani | 03.54 |  |  |  |  |  |
| 6. | Ga Ee Ga Ee Ga Ee (Remix)  | Ramajogayya Sastry |  | 04.20 |  |  |  |  |  |
|  |  |  |  | 21.48 |  |  |  |  |  |
Musiikki > Tamilinkielinen versio

Kaikki sanat Madhan Karky, kaikki sävellykset M. M. Keeravani.
|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjät | Kesto |  |  |  |  |  |  |
| 1. | Veesum Velichathile | Karthik, Sahiti | 3.05 |  |  |  |  |  |  |
| 2. | Eedaa Eedaa | Ranjith | 4.45 |  |  |  |  |  |  |
| 3. | Konjam Konjam | Vijay Prakash | 4.32 |  |  |  |  |  |  |
| 4. | Lava Lava | Achu, Shivani | 3.56 |  |  |  |  |  |  |
| 5. | Eedaa Eedaa (Remix)  | Ranjith, Deepu, Rahul Sipligunj, Sravana Bhargavi, Chaitra | 4.19 |  |  |  |  |  |  |
|  |  |  | 20.37 |  |  |  |  |  |  |
Aiheesta muualla

Elokuvan virallinen sivusto (englanniksi)
Eega Internet Movie Databasessa (englanniksi)
Eega AllMoviessa. (englanniksi)
Ferdinand II (Portugali)

Ferdinand II, Manuel Maria Bordalo Pinheiron maalaama muotokuva vuodelta 1856.
Ferdinand II (alkujaan Ferdinand August Franz Anton von Sachsen-Coburg-Gotha; 29. lokakuuta 1816 Wien, Itävallan keisarikunta – 15. joulukuuta 1885 Lissabon, Portugali) oli Portugalin kuningattaren Maria II:n toinen aviomies, maan kuningaspuoliso ja kanssahallitsija vuosina 1837–1853 sekä sijaishallitsija poikansa Pietari V:n alaikäisyyden aikana vuosina 1853–1855. Hänestä polveutui Portugalin viimeiseksi jäänyt hallitsijasuku Saksi-Coburg-Gotha.
Suku ja nuoruus

Ferdinand II:n vanhemmat olivat saksalaisen Saksi-Coburg-Saalfeldin herttuakunnan prinssi Ferdinand ja unkarilaisen ruhtinaan tytär Antonie von Koháry. Belgian ensimmäinen kuningas Leopold I ja Saksi-Coburg-Gothan ruhtinas Ernst I olivat Ferdinand II:n setiä, ja Ison-Britannian prinssipuoliso Albert oli hänen serkkunsa. Vuonna 1826 Ferdinandin arvonimi muuttui Saksi-Coburg-Saalfeldin prinssistä Saksi-Coburg-Gothan prinssiksi saksilaisten herttuakuntien uudelleenjärjestelyn seurauksena.
Ferdinand puhui saksaa, unkaria, ranskaa, englantia, espanjaa, italiaa ja portugalia.
Kuningaspuolisona ja sijaishallitsijana

Ferdinand nai Portugalin hallitsijan Maria II:n 19-vuotiaana tammikuussa 1836. Marian ensimmäinen aviomies oli kuollut kymmenen kuukautta aiemmin vain kahden kuukauden avioliiton jälkeen. Ferdinand sai vuonna 1836 Portugalissa kenraalisotamarsalkan arvon, mutta joutui jättämään armeijan jo samana vuonna. Ferdinandilla ja Marialla oli viisi poikaa ja kaksi tytärtä, joiden lisäksi neljä lasta syntyi kuolleina. Ferdinand pyrki antamaan lapsilleen kurinalaisen mutta monipuolisen koulutuksen.
Ensimmäisen poikansa Pietarin (Pedro) syntymän jälkeen Ferdinand julistettiin 16. syyskuuta 1837 kuninkaaksi nimellä Ferdinand II. Hän saavutti saksalaisesta syntyperästään huolimatta portugalilaisten suosion. Hänet tunnettiin varsinkin taide-elämän suosijana. Muutoin Marian ja Ferdinandin hallitsijakautta kuitenkin leimasi ajoittain sisällissodaksi muuttunut valtataistelu demokraattisempaa hallintoa vaatineiden niin sanottujen syyskuulaisten ja vanhoillisten sotilasjohtajien välillä.
Marian kuoltua synnytyksen jälkeisiin komplikaatioihin 15. marraskuuta 1853 alaikäisestä Pietari V:stä tuli kuningas ja Ferdinandista poikansa sijaishallitsija. Ferdinand luopui vallasta poikansa tultua täysi-ikäiseksi 16. syyskuuta 1855. Pietari V:n kuoltua vuonna 1861 lapsettomana Portugalin kuninkaaksi tuli Ferdinand II:n ja Maria II:n nuorempi poika Ludvig I. Ferdinandia ehdotettiin Kreikan kuninkaaksi vuonna 1862 ja Espanjan kuninkaaksi vallankumouksen jälkeen vuonna 1869, mutta hän kieltäytyi kummallakin kerralla.
Ferdinand solmi vuonna 1869 morganaattisen avioliiton oopperalaulaja Elise Henslerin kanssa, ja tälle annettiin Edlan kreivittären arvo. Toinen avioliitto oli lapseton, mutta Elisellä oli yksi tytär aiemmasta suhteesta.
Hyvän koulutuksen  Ferdinand tunsi taiteet ja musiikin. Hän harrasti maalausta, kuvanveistoa ja vinjettien piirtämistä. Hän oli Kuninkaallisen tiedeakatemian presidentti, Coimbran yliopiston kansleri ja Ruusuristiläisten suurmestari.[lähde? ] Ferdinand rakennutti Sintraan suuren puiston ympäröimän mielikuvituksellisen Penan palatsin, joka on nykyään UNESCON maailmanperintökohde. Paikalla sijaitsi alkuaan 1500-luvulla perustettu ja sittemmin raunioitunut luostari, jonka Ferdinand hankki omistukseensa ja alkoi rakennuttaa palatsia vuonna 1839.
Lapset

Pietari V (Pedro, 1837–1861), Portugalin kuningas
Ludvig I (Luís, 1838–1889), Portugalin kuningas
João (1842–1861), Bejan herttua
Maria Anna (Maria Ana, 1843–1884), Saksin kuninkaan Yrjön puoliso, Saksin kuningatar
Antonia (Antónia, 1845–1913), ruhtinas Leopold von Hohenzollernin puoliso, Romanian kuninkaan Ferdinand I:n äiti
Fernando (1846–1861)
Augusto (1847–1889), Coimbran herttua
Lisäksi kuolleina syntyneet lapset Maria (1840), Leopoldo (1849), Maria (1851) ja Eugénio (1853). Pojista kolme kuoli marras–joulukuussa 1861 kolera- tai lavantautiepidemiaan.
Aiheesta muualla

Kuvia tai muita tiedostoja aiheesta Ferdinand II (Portugali) Wikimedia Commonsissa
Ferdinandin rakennuttama Penan palatsi.
Käännös suomeksi
GB Railways

GB Railwaysin logo.
GB Railways oli brittiläinen raideliikenneyhtiö, jonka perustivat Michael Schabas, Jeremy Long, Jim Morgan ja Max Steinkopf vuonna 1995. GB Railways omisti 20 % Railway Holdings Limited -yhtiöstä, joka omisti GB Railways Eesti AS:n. Tämä puolestaan osti viroisen rautatieyhtiö Edelaraudteen vuonna 2000, kun se yksityistettiin.
FirstGroup Plc osti GB Railwaysin vuonna 2003.
Feuer und Flamme

| Feuer und Flamme Nena |
| --- | --- | --- |

Studioalbumin tiedot
 Äänitetty : 1984–1985, Spliff Studio, Länsi-Berliini
 Julkaistu: 24. kesäkuuta 1985
 Tuottaja(t): Reinhold Heil
 Tyylilaji: Neue Deutsche Welle, pop rock, pop
 Kesto: 45.39
 Levy-yhtiö: CBS
Listasijoitukset
  Länsi-Saksa: 2.    Suomen virallinen lista: 17.
Nenan muut julkaisut
| 99 Luftballons 1984 | Feuer und Flamme 1985 | It’s All in the Game 1985 |
Singlet albumilta Feuer und Flamme
 ”Irgendwie, irgendwo, irgendwann” Julkaistu: 1984  ”Feuer und Flamme” Julkaistu: 1985  ”Haus der drei Sonnen” Julkaistu: 1985  ”Jung wie du” Julkaistu: 1985  ”Du kennst die Liebe nicht” Julkaistu: 1986
Feuer und Flamme (saksaa, suom. tulta ja tulenlieskaa, metafora suurelle innolle) on saksalaisen Nena-yhtyeen kolmas albumi ja sen laulajan Gabriele ”Nena” Kernerin neljäs studioalbumi vuodelta 1985. Albumi oli menestys, saavuttaen 2. sijan Saksan listasijoituksissa.
Yhtye oli julkaissut vuoden 1984 albumillaan 99 Luftballons saksankielisten kappaleidensa englanninkielisiä muunnoksia, jonka johdattelemana Nena loi uudelleen Feuer und Flammen englanniksi nimellä It’s All in the Game. Albumia ei kuitenkaan sanoittanut Nena, vaan kanadalainen laulaja Lisa Dalbello. Albumin englanninkielisestä muunnoksesta ei tullut kovinkaan suuri menestys kaupallisesti, joten Nena ei tehnyt enää englanninkielistä versiota seuraavalle albumille. Kerner nauhoitti kuitenkin uuden kaksikielisen saksan- ja englanninkielisen muunnoksen albumin kappaleesta ”Irgendwie, irgendwo, irgendwann” nimeltä ”Anyplace, Anywhere, Anytime” englantilaisen laulajan Kim Wilden kanssa vuonna 2002.
Feuer und Flamme sijoittui Suomen virallisen listan sijalle 17. ja oli musiikkilistalla kuusi viikkoa.
Feuer und Flammen kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Utopia | Rolf Brendel | Brendel | 3.40 |  |  |  |  |  |
| 2. | Haus der drei Sonnen | Carlo Karges | Jörn-Uwe Fahrenkrog-Petersen | 4.46 |  |  |  |  |  |
| 3. | Jung wie du | Karges | Fahrenkrog | 4.22 |  |  |  |  |  |
| 4. | Es wird schon weitergeh’n | Karges | Jürgen Dehmel | 3.38 |  |  |  |  |  |
| 5. | Feuer und Flamme | Karges | Karges | 3.31 |  |  |  |  |  |
| 6. | Gestern Nacht | Karges, Nena Kerner, Fahrenkrog | Fahrenkrog | 5.18 |  |  |  |  |  |
| 7. | Das alte Lied | Karges | Dehmel | 4.27 |  |  |  |  |  |
| 8. | Du kennst die Liebe nicht | Kerner | Kerner | 4.14 |  |  |  |  |  |
| 9. | Ein Brief | Kerner | Fahrenkrog | 4.52 |  |  |  |  |  |
| 10. | Irgendwie, irgendwo, irgendwann | Karges | Fahrenkrog | 7.15 |  |  |  |  |  |
It’s All in the Gamen kappaleet

Kaikki englanninkieliset kappaleet sanoittanut Lisa Dalbello, bonuskappaleita 11–13 lukuun ottamatta.
|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen nimi | Kesto |  |  |  |  |  |  |
| 1. | Utopia | Utopia | 3.40 |  |  |  |  |  |  |
| 2. | It’s All in the Game | Haus der drei Sonnen | 4.46 |  |  |  |  |  |  |
| 3. | Young as You | Jung wie du | 4.22 |  |  |  |  |  |  |
| 4. | Auf Wiederseh’n | Es wird schon weitergeh’n | 3.38 |  |  |  |  |  |  |
| 5. | Warning Signs | Gestern Nacht | 5.18 |  |  |  |  |  |  |
| 6. | Woman on Fire | Feuer und Flamme | 3.31 |  |  |  |  |  |  |
| 7. | Let’s Humanize | Das alte Lied | 4.27 |  |  |  |  |  |  |
| 8. | You Don’t Know What Love Is | Du kennst die Liebe nicht | 4.14 |  |  |  |  |  |  |
| 9. | Are You Awake? | Ein Brief | 4.52 |  |  |  |  |  |  |
| 10. | Anyplace, Anywhere, Anytime | Irgendwie, irgendwo, irgendwann | 7.15 |  |  |  |  |  |  |
| Vuoden 2008 uudelleenjulkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen nimi | Kesto |  |  |  |  |  |  |
| 11. | At the Movies | Kino | 2.58 |  |  |  |  |  |  |
| 12. | Just a Dream (Mega Dream mix)  | Nur geträumt | 6.41 |  |  |  |  |  |  |
| 13. | 99 Red Balloons (club mix)  | 99 Luftballons | 4.43 |  |  |  |  |  |  |
| 14. | It’s All in the Game (12″ remix)  | Haus der drei Sonnen | 6.32 |  |  |  |  |  |  |
Arvostelut

AllMusic:
Ferdinand III (Toscana)

Ferdinand III, Joseph Dorffmeister 1797
Ferdinand III (6. toukokuuta 1769 Firenze – 18. kesäkuuta 1824 Firenze) oli Toscanan suurherttua vuosina 1790–1801 ja 1814–1824.
Suku

Ferdinand oli Habsburg-sukuisen suurherttua Leopold I:n ja tämän puolison Maria Luisan nuorempi poika. Hänellä oli 15 sisarusta, joista vanhemmasta veljestä tuli viimeinen Pyhän saksalais-roomalaisen keisarikunnan keisari Frans II ja nuorempi veli oli Itävallan arkkiherttua Kaarle.
Hänestä tuli suurherttua, kun hänen isänsä kohosi 21. heinäkuuta 1790 lapsettomana kuolleen veljensä tilalle Pyhän saksalais-roomalaisen keisarikunnan keisariksi nimellä Leopold II. Isänsä tavoin Ferdinand pyrki olemaan valistunut hallitsija ja toteuttamaan maltillisia uudistuksia.
Suurherttua

Hän halusi pitää Toscanan puolueettomana Ranskan vallankumoussodissa ja solmi vuonna 1792 diplomaattisuhteet tasavaltaiseen Ranskaan, mutta Englanti painosti seuraavana vuonna Toscanan liittymään Ranskan-vastaiseen liittoumaan. Ferdinand palasi puolueettomuuteen vuonna 1795. Napoléon Bonaparten armeija valtasi Toscanan ensimmäisen kerran vuonna 1799, jolloin Ferdinand joutui pakenemaan Itävaltaan. Vuoden 1801 Lunévillen rauhassa koko Toscana luovutettiin Ranskalle. Napoleon teki kompensaationa Ferdinandista Salzburgin vaaliruhtinaan vuonna 1802. Joulukuussa 1805 solmitun Pressburgin rauhansopimuksen myötä hän siirtyi vuorostaan Würzburgin herttuaksi. Hänen herttuakuntansa korotettiin seuraavana vuonna Würzburgin suurherttuakunnaksi ja se liittyi Reinin liittoon.
Napoleonin kukistuttua Ferdinand palautettiin vuonna 1814 alkuperäiseen asemaansa Toscanan suurherttuaksi. Toisin kuin useimmat muut samassa yhteydessä valtaan palanneet ruhtinaat, hän ei ryhtynyt vastavallankumouksellisiin puhdistuksiin. Hän sai näin takaisin kansan luottamuksen ja hänen politiikkansa pysyi itsenäisenä suhteessa Itävaltaan. Ferdinandin asennoituminen näyttäytyi kuitenkin nyt vanhoillisempana kuin aiemmin. Ferdinandin kuoltua vuonna 1824 Toscanan hallitsijaksi tuli hänen poikansa Leopold II.
Avioliitot ja lapset

Ferdinand III:n ensimmäinen puoliso oli hänen kaksinkertainen serkkunsa, Molempain Sisiliain prinsessa Maria Luisa (1773–1802), joka oli hänen veljensä, keisari Frans II:n puolison Maria Teresian nuorempi sisar. Maria Luisa kuoli viimeisen lapsensa kanssa synnytykseen vuonna 1802. Ferdinand nai vuonna 1821 itseään yli 25 vuotta nuoremman pikkuserkkunsa, Saksin prinsessa Marian (1796–1865), joka oli hänen poikansa Leopoldin vaimon sisar. Jälkimmäinen liitto oli lapseton.
Lapset

Ferdinand III:lla ja Maria Luisalla oli viisi lasta.
Karolina Ferdinanda (1793–1802)
Frans Leopold, Toscanan suuriruhtinas (1794–1800)
Leopold II (1797–1870), Toscanan suurherttua
Maria Luisa Giuseppa (1798–1857), syntyi fyysisesti vammaisena, pysyi naimattomana
Maria Teresa (1801–1855), nai Sardinian kuninkaan Kaarle Albertin. Heille syntyi kolme lasta, heidän poikansa on Italian kuningas Viktor Emanuel II.
Aiheesta muualla

Kuvia tai muita tiedostoja aiheesta Ferdinand III (Toscana) Wikimedia Commonsissa
Flanderin ympäriajo 2011

Fabian Cancellara ja Sylvain Chavanel pyöräilevät Muur van Geraardsbergenilla.
Flanderin ympäriajo 2011 oli 95. maantiepyöräilyn Flanderin ympäriajo. Se järjestettiin 256 kilometrin reitillä Brüggestä Meerbekeen 3. huhtikuuta 2011. Nick Nuyens voitti kilpailun kukistettuaan loppukirissä Sylvain Chavanelin ja Fabian Cancellaran.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Nick Nuyens |  Belgia | Team Saxo Bank-Sungard | 6.01.20 |
| 2 | Sylvain Chavanel |  Ranska | Quick Step | sama aika |
| 3 | Fabian Cancellara |  Sveitsi | Team Leopard-Trek | sama aika |
| 4 | Tom Boonen |  Belgia | Quick Step | + 0.02 |
| 5 | Sebastian Langeveld |  Alankomaat | Rabobank | + 0.05 |
| 6 | George Hincapie |  Yhdysvallat | BMC Racing Team | + 0.05 |
| 7 | Björn Leukemans |  Belgia | Vacansoleil-DCM | + 0.05 |
| 8 | Staf Scheirlinckx |  Belgia | Veranda's Willems - Accent | + 0.05 |
| 9 | Philippe Gilbert |  Belgia | Omega Pharma-Lotto | + 0.05 |
| 10 | Geraint Thomas |  Britannia | Team Sky | + 0.05 |
Nousut

Kilpailureitillä olivat mukana seuraavat 18 nousua:
|  | Ajokilometrit | Nimi |
| --- | --- | --- |
| 1 | 70 | Tiegemberg |
| 2 | 80 | Nokereberg |
| 3 | 127 | Rekelberg |
| 4 | 139 | Kaperij |
| 5 | 154 | Kruisberg |
| 6 | 164 | Knokteberg |
| 7 | 171 | Oude Kwaremont |
| 8 | 175 | Paterberg |
| 9 | 181 | Koppenberg |
| 10 | 187 | Steenbeekdries |
| 11 | 190 | Taaienberg |
| 12 | 194 | Eikenberg |
| 13 | 209 | Molenberg |
| 14 | 216 | Leberg |
| 15 | 225 | Valkenberg |
| 16 | 232 | Tenbosse |
| 17 | 242 | Muur-Kapelmuur |
| 18 | 246 | Bosberg |
Osallistuneet joukkueet

Kilpailussa olivat mukana seuraavat joukkueet: Ag2r-La Mondiale, Astana Team, BMC Racing Team, Cofidis, Team Europcar, Euskaltel-Euskadi, FDJ, Garmin-Cervélo, Team HTC-High Road, Katjuša, Lampre-ISD, Landbouwkrediet, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Skil-Shimano, Team Sky, Topsport Vlaanderen - Mercator, Vacansoleil-DCM, Veranda's Willems - Accent
Flanderin ympäriajo 2009

Kilpailun voittaja Stijn Devolder etualalla takanaan Manuel Quinziato ja Preben Van Hecke.
Flanderin ympäriajo 2009 oli järjestyksessään 93. maantiepyöräilyn Flanderin ympäriajo. Se järjestettiin 261,5 kilometrin reitillä Brüggestä Meerbekeen 5. huhtikuuta 2009.
Kilpailun hyvästä keskinopeudesta johtuen ensimmäinen irtiottoryhmä pääsi pääjoukolta karkuun vasta 125 kilometrin ajon jälkeen. Siihen kuuluivat Wim De Vocht, Aljaksandr Kutšynski, Sebastien Turgot ja Filip Meirhaeghe. Pääjoukon kärjessä Cervélo TestTeam teki vetotyötä, jonka seurauksena ryhmä hajosi kahtia Oude Kwaremontin nousussa. Koppenbergin mäen jälkeen pääjoukolta karkasi kuuden ajajan ryhmä: Leif Hoste, Frederic Guesdon, Sylvain Chavanel, Daniel Lloyd, Marco Bandiera ja Manuel Quinziato. He ajoivat kiinni alkuperäisestä irtiottoryhmästä jäljellä olleet Kutšynskin ja De Vochtin, joka putosi ryhmästä  Eikenbergin nousussa. Lebergin nousuun tultaessa seitsemän kärkimiestä oli yli minuutin pääjoukon edellä.
Chavanel, Hoste ja Quinziato lähtivät Berendriesin nousussa irtiottoon. Samassa mäessä Filippo Pozzato hyökkäsi pääjoukosta saaden seurakseen kaksi muuta ennakkosuosikkia, Tom Boonenin ja edellisvuoden voittajan Stijn Devolderin. Takaa-ajajat tavoittivat kärkikolmikon Valkenbergin nousun jälkeen, 36 kilometriä ennen maalia. Pian tämän jälkeen Quinziato ja Chavanel lähtivät irtiottoon. Quick·Step - Innergetic ei osallistunut vetotyöhön, jonka seurauksena takaa-ajajien ryhmä kasvoi. Tenbossen nousuun tultaessa kärkikaksikko oli puoli minuuttia pääjoukon edellä. Tenbossen jälkeen Preben Van Hecke lähti irtiottoon pääjoukosta ja tavoitti Devolderin kanssa kaksi kärkiajajaa.
Devolder karkasi Quinziatolta, Chavanelilta ja Van Heckeltä Muur-Kapelmuurin kuuluisassa nousussa noin 15 kilometriä ennen maalia, ja pysyi irti maaliin saakka. Pääjoukko tavoitti kolme takaa-ajajaa vähän ennen maalia. Heinrich Haussler irtautui ryhmästä sijoittuen toiseksi, Philippe Gilbert oli kolmas.
Kilpailun nousut

| nro | km | Nimi |
| --- | --- | --- |
| 1 | 131,2 | Molenberg |
| 2 | 140,5 | Wolvenberg |
| 3 | 180,0 | Oude Kwaremont |
| 4 | 183,7 | Paterberg |
| 5 | 190,2 | Koppenberg |
| 6 | 195,7 | Steenbeekdries |
| 7 | 198,0 | Taaienberg |
| 8 | 203,2 | Eikenberg |
| 9 | 208,2 | Varent |
| 10 | 213,8 | Leberg |
| 11 | 218,1 | Berendries |
| 12 | 223,5 | Valkenberg |
| 13 | 230,3 | Tenbosse |
| 14 | 235,8 | Eikenmolen |
| 15 | 245,8 | Muur – Kapelmuur |
| 16 | 249,7 | Bosberg |